Diari Oficial de la Generalitat Valenciana


Sumari del DOGV 5857, del 25-09-2008 (2008/10415)

RESOLUCIÓ de 17 de setembre de 2008, de la secretària autonòmica d'Esport-vicepresidenta del Consell Valencià de l'Esport, per la qual s'amplia la dotació pressupostària per a finançar la línia de subvenció T0107000, destinada al foment de l'esport federat a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5857

Data del DOGV
:   25-09-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/10354


Data del document
:   17-09-2008

Organisme emissor
:   Consell Valencià de l'Esport

Tipus de document
:   Resolució

Anàlisi jurídica

 Descriptors 

:   * Consell Valencià de l'Esport
    * associació
    * organització esportiva
    * suport econòmic
    * esport
    * ajuda pública

RESOLUCIÓ de 17 de setembre de 2008, de la secretària autonòmica d'Esport-vicepresidenta del Consell Valencià de l'Esport, per la qual s'amplia la dotació pressupostària per a finançar la línia de subvenció T0107000, destinada al foment de l'esport federat a la Comunitat Valenciana. [2008/10404]  
Per Resolució de 25 de març de 2008, de la presidenta del Consell Valencià de l'Esport (DOCV d'1 d'abril de 2008), es van convocar les subvencions destinades al foment de l'esport federat a la Comunitat Valenciana per a l'any 2008, per un import d'1.250.000 euros, a càrrec del capítol IV del pressupost del Consell Valencià de l'Esport, línia de subvenció T0107000.  
Havent una gran necessitat de suport a les activitats ordinàries que realitzen les federacions esportives de la Comunitat Valenciana, es va considerar convenient destinar recursos addicionals per poder atendre estes necessitats, ampliant la dotació pressupostària de la convocatòria esmentada.  
En este sentit, el Comité de Direcció del Consell Valencià de l'Esport va acordar el 6 de maig de 2008 aprovar l'expedient de modificació pressupostària CVE 08/04, autoritzant l'increment d'esta línia T0107000 en 200.000 euros.  
En virtut del que disposa l'article 47.11 del Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny del 1991, que establix la publicitat dels imports globals destinats a les línies de subvenció.  
Fent ús de les competències assignades en la Llei 3/2006, de 12 de maig, de la Generalitat, de Creació del Consell Valencià de l'Esport, i del Decret 170/2006, de 17 de novembre, del Consell, pel que s'aprova els Estatuts del Consell Valencià de l'Esport, i havent-se delegat l'atribució de dictar resolucions relatives a les convocatòries dels programes d'esports a la secretària autonòmica d'Esport-vicepresidenta del Consell Valencià de l'Esport, mitjançant una resolució de 29 de desembre de 2006, de la presidenta del Consell Valencià de l'Esport, resolc:  
Únic  
Ampliar la dotació pressupostària que finança la línia de subvenció T0107000 destinada al foment de l'esport federat a la Comunitat Valenciana, per a l'exercici 2008, en 200.000 euros, la qual cosa suposa per a esta línia de subvenció un import global màxim d'1.450.000 euros.  
La present resolució produirà efectes des del dia que es publique en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar recurs potestatiu de reposició o directament recurs contenciós administratiu en els terminis i davant dels òrgans que s'indiquen a continuació:  
a) El recurs potestatiu de reposició haurà d'interposar-se davant de la consellera de Cultura i Esport-presidenta del Consell Valencià de l'Esport, en el termini d'un mes a comptar de l'endemà de la publicació de la present resolució en el Diari Oficial de la Comunitat Valenciana.  
b) El recurs contenciós administratiu haurà de ser interposat davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació de la present resolució en el Diari Oficial de la Comunitat Valenciana.  
València, 17 de setembre de 2008.- La presidenta del Consell Valencià de l'Esport, p. d. (Resolució 29.12.2006, DOCV núm. 5435), la secretària autonòmica d'Esport-vicepresidenta del Consell Valencià de l'Esport: Niurka Montalvo Amaro.